**ΕΝΩΤΙΚΟ ΑΝΕΞAΡΤΗΤΟ ΚΙΝΗΜΑ ΕΡΓΑΖΟΜΕΝΩΝ ΔΗΜΩΝ**

**ΠΥΡΓΟΥ – ΑΡΧΑΙΑΣ ΟΛΥΜΠΙΑΣ – ΖΑΧΑΡΩΣ**

****

**ΣΥΝΑΔΕΛΦΟΙ**

**Σ΄ έναν κόσμο που ….αλλάζει ραγδαία, οι εργαζόμενοι Δήμων Πύργου-Αρχαίας Ολυμπίας-Ζαχάρως με τη μαζική τους συμμετοχή που έφτασε το 93% έδωσαν την δική τους απάντηση. Έστειλαν με την ψήφο τους, το μήνυμα της ενότητας, των αγώνων, της ελπίδας και της προοπτικής.**

**Το ΕΝΩΤΙΚΟ ΑΝΕΞΑΡΤΗΤΟ ΚΙΝΗΜΑ με την απόλυτη πλειοψηφία που του έδωσαν οι εργαζόμενοι( 72% επί των ψηφισάντων!) είναι εδώ, και θα είναι παντού, κάθε ώρα και στιγμή στους χώρους δουλειάς, με συνέπεια ήθος και αξιοπρέπεια όπως τους αξίζει και μας αξίζει.**

**Το αποτέλεσμα των εκλογών στέλνει ηχηρό μήνυμα προς όλους, ότι ο Σύλλογος μας δυναμώνει και ότι οι εργαζόμενοι από αυτή την διαδικασία βγαίνουμε πιο αποφασιστικοί και δυνατοί.**

**Η μαζική συμμετοχή των συνάδελφων στις εκλογές του Συλλόγου μας, αποδεικνύει την αναγνώριση των συνεπών δυνάμεων, που όλα αυτά τα χρονιά έδωσαν την μάχη για να ζωντανέψουν οι μαζικές διαδικασίες.**

**Ευχαριστώ πολύ για την εμπιστοσύνη που μου δίνετε όλα αυτά τα χρόνια από το 2000 μέχρι σήμερα, 25 χρόνια στο συνδικαλισμό και για ενάτη φορά με εκλέγετε**

**πρώτο σε ψήφους. Ευχαριστώ για την ανανέωση της εμπιστοσύνης.**

**Θα σας ενημερώσω ότι αυτή η τριετία που θα διανύσουμε θα είναι και η τελευταία μου στο συνδικαλισμό διότι όλα τα πράγματα έχουν μια αρχή και ένα τέλος, πρέπει να δίνουμε την ευκαιρία στους νέους συνάδελφους και συναδελφισσες να ασχοληθούν.**

**Για το λόγο αυτό και υπήρχαν πολλοί υποψήφιοι στο ψηφοδέλτιο ανανεωμένο κατά 70% με νέους συνάδελφους άξιους και ικανούς να προσφέρουν τα μέγιστα.**

**Θα συνεχίσουμε με συνέπεια και όρκο τιμής να υπερασπιζόμαστε τους συνάδελφους και να διεκδικούμε καλύτερες αμοιβές και συνθήκες εργασίας για όλους. Συνεχίζουμε πιο δυναμικά ενωμένοι και αποφασισμένοι.**

**Καλή θητεία. Καλούς και δημιουργικούς αγώνες!**

**Ο ΠΛΕΙΟΨΗΦΗΣΑΣ**

**ΓΑΡΥΦΑΛΛΟΣ ΧΡΗΣΤΟΣ**